3 การประกอบธุรกิจ

3.1 ลักษณะของผลิตภัณฑ์

บริษัทประกอบธุรกิจเป็นโรงงานฟอกหนังครบวงจร คือเริ่มตั้งแต่นำหนังวัวดิบหมักเกลือ
นำมาฟอกผ่านขั้นตอนการผลิตที่ต้องอาศัยความชำนาญและ ประสบการณ์ เพื่อให้ได้ผลิตภัณฑ์ที่มีคุณภาพ
คือหนังวัวฟอกสำเร็จรูป ซึ่งเป็นวัตถุดิบที่สำคัญในการผลิตรองเท้าหนัง กระเป๋าหนัง
และผลิตภัณฑ์เครื่องหนังทุกประเภท ที่ใช้หนังสัตว์เป็นส่วนประกอบ
สำหรับหนังฟอกสำเร็จรูปของบริษัทสามารถแบ่งออกเป็น 3 ประเภท คือ

1. หนังผิว (Cow Nappa : CN) เป็นหนังฟอกสำเร็จรูปประเภท Full grain Leather

2. หนังท้อง (Cow Split : CS) เป็นหนังฟอกสำเร็จรูปประเภท Suede split
มีลักษณะคล้ายกำมะหยี่

3.หนังฟอกกึ่งสำเร็จรูป (Wet Blue)

โดยมีสัดส่วนยอดขายสำหรับปี 2547 ของบริษัทดังนี้

ชนิดหนัง ร้อยละ

หนังผิว 85.50

หนังท้อง 3.23

หนังฟอกกึ่งสำเร็จรูป 2.57

อื่น ๆ 8.70

สำหรับการผลิตหนังฟอกสำเร็จรูปในประเทศไทยนั้น
การเข้ามาของผู้ประกอบการรายใหม่ของอุตสาหกรรมนี้ค่อนข้างลำบาก
เนื่องจากข้อจำกัดด้านสถานที่ตั้งโรงงาน ด้วยรัฐบาลได้ประกาศให้พื้นที่ในบริเวณถนนสุขุมวิท
กิโลเมตรที่ 30 และ กม. 34 - 35 ถนนสุขุมวิท
เป็นเขตประการอุตสาหกรรมฟอกหนังของจังหวัดสมุทรปราการ
ซึ่งสามารถตั้งโรงงานฟอกหนังครบวงจร และมีระบบการจัดการน้ำเสียที่ถูกต้อง
ไม่ก่อให้เกิดมลภาวะและทำลายสิ่งแวดล้อม รวมถึงน้ำเสียที่เกิดจากผลิต
พื้นที่ในบริเวณนี้ได้จับจองใช้เป็นโรงฟอกหนังมานานหลายสิบปี

3.2 การตลาดและภาวะการแข่งขัน

  บริษัทฯ เป็นผู้นำด้านการฟอกหนังในยุคอุตสาหกรรมใหม่นี้ ซึ่งน้อยรายนักที่จะเทียบได้ การทำงาน

ร่วมกันโดยตรงกับเจ้าของสินค้ายี่ห้อดังระดับโลก และผู้ซื้อสินค้าประเภทรองเท้า ทำให้บริษัทฯ
สามารถยืนหยัดอยู่ในกระแสความนิยมได้ตลอดเวลา
และสามารถสร้างสรรผลิตภัณฑ์ที่เหมาะสำหรับผู้ผลิตรองเท้า ได้ตลอดฤดูกาล
ซึ่งบริษัทสามารถดำรงรักษาระดับความเป็นเลิศ และมีการตรวจวัด
รวมทั้งการปรับปรุงอย่างเป็นระดับอย่างต่อเนื่อง

ด้วยทีมด้านการตลาด และตัวแทนการขาย ที่เดินทางและประจำอยู่ทั่วเอเชีย สหรัฐอเมริกา
และยุโรป บริษัทจึงสามารถเข้าถึงตลาดได้อย่างมีประสิทธิภาพ สามารถจัดจำหน่าย
และให้บริการผู้ซื้อทั้งที่สำนักงานใหญ่ (ในสหรัฐอเมริกา และยุโรป) และสำนักงานสาขา
ที่มีอยู่ทั่วทั้งเอเชีย รวมทั้งผู้ผลิตรองเท้าที่ให้บริการด้านการพัฒนา และการผลิต)

การจัดจำหน่ายผลิตภัณฑ์ของบริษัทด้วยสถานที่ตั้งที่มีข้อได้เปรียบเชิงกลยุทธ์ทางภูมิศาสตร์ในประเทศไทย
ทำให้บริษัทสามารถก้าวเข้าสู่ตลาดในเอเชียตะวันออกเฉียงใต้ และจีนตอนใต้ได้ในเวลาอันสั้น ส่วน
บริษัท ซีพีแอล อินเตอร์เนชั่นแนล จำกัด ซึ่งตั้งอยู่ ในเมืองกวางเจา ประเทศจีน
ก็สามารถให้บริการได้ทั่วทั้งประเทศจีน ซึ่งครอบคลุมถึงประเทศไทยด้วย

ปัจจุบัน บริษัท ซีพีแอล กรุ๊พ มหาชน จำกัด
สามารถครองตลาดเกี่ยวกับผลิตภัณฑ์รองเท้าได้เกือบทุกประเภท นับตั้งแต่รองเท้ากีฬาทั่วไป
รองเท้าสำหรับสวมใส่เพื่อความสะดวกสบาย จนกระทั่งถึงรองเท้ากีฬาแฟชั่นตามสมัยนิยม
ที่สามารถสวมใส่ไปทำงานได้ด้วย ในปี 2548 บริษัทคาดว่าจะสามารถคงรักษาแนวโน้มจากปี 2547
ไว้โดยมีการเน้นที่การใช้เทคนิคการผลิตและผลิตภัณฑ์ที่คำนึงถึงสภาพแวดล้อมมากยิ่งขึ้น

ความเชื่อถือได้ยังคงเป็นปัจจัยสำคัญต่อความสำเร็จ ประสิทธิภาพ
การผลิตที่มีคุณภาพสูงในการเป็นผู้นำในการเปิดตัวผลิตภัณฑ์ใหม่เป็นรายแรก การส่งมอบตรงเวลา
คุณภาพที่ดีขึ้น
และความรวดเร็วในการให้บริการหลังการขายไม่ใช่ประเด็นที่ต้องให้ความสำคัญเป็นพิเศษสำหรับบริษัท
เนื่องจากบริษัทยึดถือสิ่งดังกล่าวเป็นพื้นฐานอย่างเคร่งครัดอยู่แล้ว การสื่อสาร
และการปรับปรุงข้อมูลข่าวสารเป็นประจำทุกสัปดาห์ ในการวางแผนการให้บริการกับผู้ซื้อ
ยี่ห้อสินค้าหลัก (Adidas, Nike, Timberland, ฯลฯ) ระบบการสั่งซื้อกับโรงงาน
ได้มีการปรับปรุงใหม่ เพื่อให้มีการควบคุมการผลิตที่มีประสิทธิภาพมากยิ่งขึ้น มีการส่งมอบที่รวดเร็ว
และผลงานเป็นที่น่าเชื่อถือมากยิ่งขึ้น เน้นที่การดำเนินธุรกิจในเชิงรุก
ปรับเปลี่ยนเป็นการสร้างสรรสภาพแวดล้อมในการทำงานที่ดีขึ้น โดยเน้นที่การรักษาสภาพแวดล้อม
และควบคุมการบริหารจากการพัฒนาโดยผ่านการผลิตและการส่งมอบผลิตภัณฑ์ในขั้นสุดท้าย
ซึ่งสิ่งที่กล่าวถึงดังกล่าว เพื่อให้สอดคล้องกับเป้าหมายในการส่งมอบผลิตภัณฑ์ที่ตรงเวลา

เพื่อให้เป็นไปตามแนวทางดังกล่าว จึงได้มีการปรับปรุงมาตรฐานที่ได้จาก ISO และ Satra
Certifictions นอกจากนี้ ปัจจุบัน บริษัทฯ
ยังเป็นผู้ดำเนินกิจการฟอกหนังชั้นนำที่มีชื่อเสียงในด้านการรักษาอนามัย ความปลอดภัย
และสภาพแวดล้อม โดยมีระดับการบริหารงานที่มีความก้าวหน้าดีเยี่ยม
ด้วยการนำแนวทางใหม่นี้มาใช้ บริษัทสามารถรับมาตรฐานใหม่ ๆ ได้มากมาย จากผลิตภัณฑ์ยี่ห้อหลัก
ๆ กล่าวคือ

GBA มาจาก Global Business Alliance

SHAPE มาจาก Safety, Health, Attitude, People, Environment

SOE มาจาก Standards of Engagement

ด้วยการสร้างสรรสภาพแวดล้อมดังกล่าว บริษัทฯ
จะสามารถรักษาความโดดเด่นในการเป็นผู้ประกอบกิจการฟอกหนังชั้นนำของโลกได้

ด้วยเงื่อนไขต่าง ๆ ที่นำมาปฏิบัติอย่างจริงจัง และต่อเนื่อง ลูกค้าสำคัญ ๆ และผลิตภัณฑ์หลัก ๆ

ที่บริษัทนำเสนอแก่ลูกค้า แสดงให้เห็นถึงภาระหน้าที่ใหม่,
จุดมุ่งหมายและความตั้งใจอย่างแน่วแน่และการมุ่งมั่นที่จะดำเนินการอย่างต่อเนื่อง
นอกจากนี้ยังมีนโยบายที่จะส่งเสริมและสนับสนุนนี้ต่อไป
เพื่อให้เป็นบริษัทที่มีความโดดเด่นที่สุดในกลุ่มกิจการฟอกหนัง

ลูกค้าในประเทศรายใหญ่ คือ โรงงานผลิตรองเท้า
ซึ่งจดทะเบียนในตลาดหลักทรัพย์แห่งประเทศไทย อาทิเช่น บมจ. แพนเอเซียฟุตแวร์ , บริษัท
ฟุตแวร์เทค จำกัด, บริษัทยูเนียนฟุตแวร์ จำกัด, บริษัท ยูเนียน ชูร์ จำกัด และ
บมจ.บางกอกรับเบอร์ เป็นต้น มีการสั่งซื้ออย่างสม่ำเสมอ และ มีความสัมพันธ์มาช้านานกับบริษัท
ทำให้เข้าใจนโยบายการสั่งซื้อ และการใช้สินค้า เป็นการได้เปรียบคู่แข่งขัน สำหรับปี 2546
สัดส่วนยอดขายในประเทศคิดเป็น ร้อยละ 42.85 จากยอดขายทั้งหมด

ลูกค้าต่างประเทศ ส่วนใหญ่อยู่ในประเทศจีน เวียดนาม ฮ่องกง และ อินโดนีเซีย
เป็นลูกค้าที่มีการติดต่อซื้อขายกันมานาน
ส่วนใหญ่เป็นโรงงานรับจ้างผลิตรองเท้าตามคำสั่งซื้อของบริษัทเจ้าของยี่ห้อรองเท้า สำหรับปี 2546
สัดส่วนยอดขายต่างประเทศคิดเป็น ร้อยละ 57.15 จากยอดขายทั้งหมด

3.3 การจัดหาผลิตภัณฑ์

(ก) การผลิต

ขั้นตอนการผลิตหนังฟอกสำเร็จรูป แบ่งเป็น 2 ขั้นตอนหลัก คือขั้นตอนฟอกกึ่งสำเร็จรูปได้ผลผลิตเป็น
Wet Blue และ การนำ Wet Blue มาฟอกย้อมเป็นหนังฟอกสำเร็จรูป
บริษัทเป็นโรงงานฟอกหนังที่ตั้งอยู่ในเขตประกอบการอุตสาหกรรมฟอกหนังคือ
สามารถทำการฟอกหนังได้ครบวงจรที่มีการรับวัตถุดิบเข้ามาเป็นหนังดิบ Raw Hides และฟอกย้อม
ตกแต่งสี
จนได้เป็นหนังฟอกสำเร็จรูปที่ใช้ในโรงงานผลิตรองเท้าและโรงงานผลิตเครื่องหนังประเภทอื่น
ใช้ระยะเวลาในการผลิตประมาณ 15 วัน โดยแบ่งเป็น 3 ขั้นตอน คือ

-ขั้นเตรียมการฟอก
เป็นขั้นตอนการทำความสะอาดรวมทั้งทำให้หนังปรับตัวอยู่ในสภาพที่เหมาะสมในการที่จะฟอกต่อไป
ประกอบด้วยการล้างน้ำ แช่น้ำปูนขาวเพื่อขยายรูขุมขน ให้ง่ายต่อการถอดขน การขูดผังผืด
หนังที่ได้จะมีสภาพเป็นด่างอันเกิดจากการแช่ปูนขาวต้องนำมาแช่กรดเพื่อปรับสภาพ PH
ให้ลดลงอันจะทำให้สภาพหนังเหมาะสมในการดูดซับสารเคมีในขั้นตอนฟอกต่อไป

ขั้นการฟอก เป็นการใช้สารเคมีหลายประเภท
แต่ละชนิดจะเหมาะสมในการฟอกหนังให้ได้คุณภาพที่แตกต่างกัน
การฟอกนี้เป็นการบวนการที่ทำให้หนังสุก ไม่เน่าเสีย ช่วยให้หนังทนความร้อนได้ ไม่หดตัว
รวมทั้งทำให้หนังนิ่ม สารเคมีที่ใช้จะช่วยให้เกิดปฎิกริยา
ทำหน้าที่สานให้เซลล์หนังเป็นระเบียบมีเนื้อแน่นและแข็งแรง ผลิตผลจากขั้นตอนนี้เรียกว่า
หนังฟอกกึ่งสำเร็จรูป Wet Blue

-ขั้นตกแต่งหนัง เป็นการตบแต่งหนังด้านท้อง
เพื่อทำให้หนังมีลักษณะสม่ำเสมอทั้งผืนรวมทั้งตกแต่งให้มีความหนาตามความต้องการของลูกค้าแต่ละราย
การฟอกด้วยเคมีสังเคราะห์เพื่อปรับสภาพหนังให้มีค่า PH ที่เป็นกลาง แล้วจึงนำมาย้อมสี หรือ
ย้อมสีนำมัน ในกรณีที่ต้องการทำให้นิ่มมาก จากนั้นจะนำมาตากแห้ง อบแห้ง
และตกแต่งสีหรืออัดลายประเภทต่าง ๆ

หนังดิบเมื่อผ่านการฟอกแล้วนำมาผ่าแยกชั้น โดยชั้นบนจะเป็นส่วนหนังผิว (CN)
ส่วนชั้นล่างจะเป็นส่วนของหนังท้อง (CS)

ปัจจุบัน โรงงานของบริษัท มีโรงงาน 3 โรง ตั้งอยู่ในบริเวณใกล้เคียงกัน
เป็นโรงงานผลิตหนังฟอกกึ่งสำเร็จรูป และ โรงงานผลิตหนังสำเร็จรูป และ
โรงเก็บวัตถุดิบและสารเคมีภัณฑ์ มีกำลังการผลิตดังนี้

หน่วย / ตารางฟุต

  -----------------------------------------------------------------------
  กำลังการผลิตเต็มที่ ร้อยละ กำลังการผลิตจริง ร้อยละ

  หนังผิว (CN) 27,000,000 90.00 23,628,541 91.85

  หนังท้อง (CS) 3,000,000 10.00 2,095,362 8.15

  รวม 30,000,000 100.00 25,723,903 100.00

  อัตราการใช้กำลังการผลิต 85.75
  -----------------------------------------------------------------------

ในปี 2547 บริษัทฯ ได้ทำการจัดวางผังโรงงานและเพิ่มเครื่องจักรใหม่ทดแทนเครื่องจักรเก่าที่หมด

อายุการใช้งาน ทำให้สามารถเพิ่มกำลังการผลิตเต็มที่ จาก เดิม 21 ล้านตารางฟุต เป็น 30 ล้าน
ตารางฟุต

จะเห็นได้ว่า บริษัทมีการใช้กำลังการผลิต ร้อยละ 85.75

วัตถุดิบที่บริษัทใช้ในการฟอกหนังคือ หนังดิบ (Raw Hides) และ เคมีภัณฑ์ แหล่งวัตถุดิบหนังทั้ง

หมดสั่งซื้อจากต่างประเทศคือ สหรัฐอเมริกา
เพราะคุณภาพของหนังดิบในประเทศมีคุณภาพไม่ได้มาตราฐาน

ที่บริษัทวางไว้ เนื่องจากบริษัทผลิตหนังฟอกเพื่อผลิตรองเท้ากีฬาเป็นส่วนใหญ่
โดยหนังดิบที่สั่งซื้อจากประเทศสหรัฐอเมริกา ซึ่งเป็นแหล่งหนังดิบที่ใหญ่ที่สุด และมีคุณภาพดี
สำหรับปัญหาด้านการขาดแคลนวัตถุ

ดิบนั้นมีเพียงเล็กน้อย เนื่องจากบริษัท
ได้ทำการสั่งซื้อหนังดิบจากทั่วทุกภาคของประเทศสหรัฐอเมริกา ราคาถั่วเฉลี่ยมีราคาประมาณ 65 –
70 เหรียญสหรัฐต่อตัว

สำหรับเคมีภัณฑ์ ร้อยละ 40 นำเข้าจากต่างประเทศ ซึ่งมีการสั่งซื้อเป็นประจำทุกเดือน
โดยบริษัทใช้นโยบายสำรองเคมีภัณฑ์ไว้ให้เพียงพอสำหรับการผลิตในระยะเวลา 2 เดือน
เพื่อไม่ต้องรับภาระสินค้าคงคลังมากเกินไป ส่วนใหญ่ซื้อจากในประเทศซึ่งเป็นบริษัทผู้ผลิตเคมีภัณฑ์
ในกลุ่มประเทศยุโรป

(ข) ผลกระทบต่อสิ่งแวดล้อม

อุตสาหกรรมฟอกหนัง เป็นอุตสาหกรรมที่ก่อให้เกิดปัญหาด้านมลภาวะ สิ่งแวดล้อม ด้านน้ำเสีย
ซึ่งต้องมีบำบัดน้ำเสียเหล่านี้อย่างถูกวิธีก่อนปล่อยทิ้ง ค่าใช้จ่ายเกี่ยวกับการสร้างระบบบำบัดน้ำเสีย
ต้องมีเงินลงทุนสูงและมีค่าใช้จ่ายมาก ทำเลที่ตั้งบริษัทอยู่ในเขตประกอบการอุตสาหกรรมฟอกหนัง
และเป็นสมาชิกของสมาคมอุตสาหกรรมฟอกหนัง
ทำให้ต้องปฏิบัติตามระเบียบปฏิบัติของสมาคมฟอกหนังที่กำหนดไว้ คือ
ก่อนที่จะทำการปล่อยน้ำเสียลงในทางสาธารณะต้องมีการบำบัด,
ปรับสภาพน้ำให้ดีขึ้นในระดับหนึ่งเสียก่อน และมีการตรวจสอบสภาพน้ำเสียในบ่อบำบัดอย่างสม่ำเสมอ
ซึ่งเป็นการให้ความสำคัญกับน้ำเสียที่ปล่อยออกจาก

โรงงานสู่ที่สาธารณะ

ในหลายปีที่ผ่านมา กระแสอนุรักษ์สิ่งแวดล้อมได้ขยายวงกว้างไปทั่วโลก ส่งผลให้มีผู้ผลิตสารเคมี

สำหรับอุตสาหกรรมต่าง ๆ จากทั่วทุกมุมโลก พยายามคิดค้นเคมีภัณฑ์ใหม่ ๆ ที่ใช้แล้ว
สามารถลดปัญหา

มลภาวะสิ่งแวดล้อม ตลอดจนไม่ก่อให้เกิดปัญหาด้านสุขภาพ และเป็นอันตรายต่อผู้ใช้ และผู้บริโภค

สินค้าของบริษัทฯ คือ หนังฟอกชนิดต่าง ๆ
ที่ใช้เป็นวัตถุดิบในการผลิตในการผลิตรองเท้ากีฬาชั้นนำของโลก เช่น Nike , adidas,
Timberland ซึ่งให้ความสำคัญกับ สภาวะแวดล้อมโลก และเรื่องสิทธิมนุษยชน เป็นอย่างมาก
จะเห็นได้จากระบบมาตราฐานต่าง ๆ ที่กำหนดเพื่อที่จะได้เป็นพันธมิตรทางการค้ากับ
แบร์ดชั้นนำดังกล่าวนั้น ต้องผ่านการทดสอบอย่างมากมาย เกี่ยวกับสิ่งแวดล้อม และ สิทธิมนุษยชน